На основу члана 36. Закона о планском систему Републике Србије (''Службени гласник РС'', број 30/2018), члана 17. став 2. и 3. Одлуке о јавним расправама (''Службени гласник општине Мало Црниће'', број 5/2019) и Одлуке о Општинског већа општине Мало Црниће о расписивању јавног позива за учешће у јавној расправи о нацрту Локалног еколошког акционог плана општине Мало Црниће за период од 2020. до 2025. године број: 501-10/2019-1 од 11.07.2019. године,

Општинско веће општине Мало Црниће

**р а с п и с у ј е**

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О НАЦРТУ ЛОКАЛНОГ ЕКОЛОШКОГ АКЦИОНОГ ПЛАНА ОПШТИНЕ МАЛО ЦРНИЋЕ ЗА ПЕРИОД**

**ОД 2020. ДО 2025. ГОДИНЕ**

Општинско веће општине Мало Црниће позива заинтересоване грађане, као и стручну јавност да се упознају са текстом Нацрта Локалног еколошког акционог плана општине Мало Црниће за период од 2020. до 2025. године и да дају своје иницијативе, предлоге, сугестије и коментаре.

Рок за спровођење јавне расправе, важне информације о активностима које се планирају у оквиру јавне расправе, информације о начину достављања предлога, сугестија, иницијатива и коментара, као и други подаци од значаја за спровођење јавне расправе биће садржани у Програму јавне расправе, који је саставни део Јавног позива. Саставни део Јавног позива је и Нацрт Локалног еколошког акционог плана општине Мало Црниће за период од 2020. до 2025. године.

**I ПОДАЦИ О ПРЕДЛАГАЧУ И ДОНОСИОЦУ**

**Орган надлежан за предлагање:** Општинска управа општине Мало Црниће – Одсек за локални економски развој, локалну пореску администрацију и инспекцијске послове.

**Орган надлежан за доношење:** Скупштина општине Мало Црниће.

**II НАЗИВ ДОКУМЕНТА ЈАВНЕ ПОЛИТИКЕ КОЈИ ЈЕ ПРЕДМЕТ ЈАВНЕ РАСПРАВЕ**:

ЛОКАЛНИ ЕКОЛОШКИ АКЦИОНИ ПЛАН ОПШТИНЕ МАЛО ЦРНИЋЕ ЗА ПЕРИОД ОД 2020. ДО 2025. ГОДИНЕ.

**III ОБЛАСТ ПЛАНИРАЊА И СПРОВОЂЕЊА ЈАВНИХ ПОЛИТИКА**

Заштита животне средине: заштита земљишта, заштита вода, заштита ваздуха и атмосфере, заштита шума, заштита екосистема, заштићена природна добра, управљање отпадом.

**IV ИНФОРМАЦИЈА О ОБРАЗОВАЊУ РАДНЕ ГРУПЕ КОЈА ЈЕ ПРИПРЕМИЛА ПРЕДЛОГ ДОКУМЕНТА ЈАВНЕ ПОЛИТИКЕ**

Предлог документа припремило је Координационо тело образовано решењем председника Општине Мало Црниће број: 119-20/2018 од 24.09.2018. године, у саставу:

1. координатор – Борислав Филиповић, члан Општинског већа,
2. руководилац – Јелица Мрдак, саветник на пословима из области заштите животне средине у Општинској управи општине Мало Црниће,

чланови:

1. Ненад Савић из Топонице, одборник СО Мало Црниће,
2. Ненад Павловић из Куле, члан Општинског већа,
3. Мирослав Живојиновић, директор ЈКП ''Чистоћа-Мало Црниће'',

У припреми предлога документа учествовали су консултанти фирме Двопер Доо Београд, Дечанска 5:

* Небојша Покимица, дипл.хемичар/специјалиста токсикологије
* Наташа Ђокић, дипл.инжењер хидрологије,
* Бојана Лаловић, мастер инжењер заштите животне средине.

**V ОБЈАВЉИВАЊЕ ЈАВНОГ ПОЗИВА**

Јавни позив, са Програмом јавне расправе и Нацртом Локалног еколошког акционог плана општине Мало Црниће за период од 2020. до 2025. године, објавити на интернет презентацији Општине Мало Црниће.

Број: 501-10/2019-1

У Малом Црнићу, 11.07.2019. године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

**ПРЕДСЕДНИК,**

Малиша Антонијевић, с.р.